**Jekaterina Valerjevna Jurjeva** (russisk Екатерина Валерьевна Юрьева, født 11. juni 1983 i Tsjajkovskij) er en tidligere russisk skiskytter, kjent fra to seiere i verdenscupen og for å ha blitt tatt for doping to ganger.

Jurjeva begynte å konkurrere i verdenscupen sesongen 2004/2005. Hennes første meritter kom under junior-VM 2003, da hun ble nummer fem på normaldistansen. Under junior-VM 2004 var hun med på det russiske stafettlaget som tok sølv. Som senior var hun med under VM 2007, der hun kom på femteplass i fellesstarten. Sesongen 2007/2008 har hun fått sitt internasjonale gjennombrudd, med flere pallplasseringer. Hun fikk sin første verdenscupseier da hun gikk til topps på normaldistansen i Pokljuka 13. desember 2007. Hun tok gull på normaldistansen under VM i Östersund.

På en pressekonferanse i Sør-Korea 13. februar 2009 ble det bekreftet at hun hadde levert en positiv b-prøve på EPO, som et resultat av dette ble hun utestengt fra det påfølgende verdensmesterskapet i skiskyting. I en melding fra IBU ble det 11.8.2009 klart at hun ble utestengt i to år (regnet fra 4. desember 2008) sammen med Albina Akhatova og Dmitrij Jarosjenko. Den 12. desember 2010 var hun tilbake i Martell-Val Martello og ble slått av Solveig Rogstad i kampen om fjerdeplassen. 

Hun ble nummer 71 i Verdenscupen i skiskyting 2010/11 etter å ha deltatt i kun fire arrangement. Året efter var hun uplassert, altså i Verdenscupen i skiskyting 2011/12. Hun vant både 15 km individuelt og den påfølgende 7.5 km sprint jaktstart i 4. runde IBU-cupen i Otepää, Estland 5. og 6. januar 2013. Helgen efter vant hun det samme i 5. runde av IBU-cupen i Ostrov. Men, så måtte hun operere ei tann og var ute et par uker, og fikk bare 2.-plass i 7. runde, avholdt i Osrblie den 9. februar 2013. Fra mars av har hun også deltatt i Verdenscupen i skiskyting 2012/13 med 13.-plass i 10 km jaktstart 1.3.2013, 14.-plass i 7 km sprint 9.3.2013.

I januar 2014 ble det kjent at hun hadde testet positivt på EPO igjen. Hun valgte derfor å legge opp i februar 2014 og ble i juli 2014 utestengt fra all idrett i åtte år.

Referanser
----------

1. ↑  VG.no: Besseberg: -Dette er systematisk doping
2. ↑  «IBU Press Release: Hearing Panel Decision». IBU. Arkivert fra originalen 3. januar 2014.
3. ↑  «Russian biathlete handed eight-year doping ban despite retiring in February». insidethegames.biz. Besøkt 19. april 2022.

Eksterne lenker
---------------

* (en) Jekaterina Jurjeva – IBU Rediger på Wikidata

* (en) Jekaterina Jurjeva – biathlon.com.ua Rediger på Wikidata
* http://www.iourieva.ru/ hennes personlege heimeside
* Iourieva's sportsblogg
* Iourieva's hjemmeside hos det russiske skiskytingsforbundet
* hjemmeside hos det ukrainske skiskytingsforbundet
* Fakta på Biathlonworld

  


| * v
* d
* r
Verdensmestere på 15 km skiskyting |
| --- |
| 
* 1989: Petra Schaaf
* 1990: Svetlana Davydova
* 1991: Petra Schaaf
* 1993: Petra Schaaf
* 1995: Corinne Niogret
* 1996: Emmanuelle Claret
* 1997: Magdalena Forsberg
* 1999: Olena Zubrilova
* 2000: Corinne Niogret
* 2001: Magdalena Forsberg
* 2003: Kateřina Holubcová
* 2004: Olga Pyljova
* 2005: Andrea Henkel
* 2007: Linda Grubben
* 2008: Jekaterina Jurjeva
* 2009: Kati Wilhelm
* 2011: Helena Ekholm
* 2012: Tora Berger
* 2013: Tora Berger
* 2015: Jekaterina Jurlova
* 2016: Marie Dorin Habert
* 2017: Laura Dahlmeier
* 2019: Hanna Öberg
* 2020: Dorothea Wierer
* 2021: Markéta Davidová
* 2023: Hanna Öberg

 | Piktogram skiskyting |